Matriekslaagsyfer hoër | Nuus24
Minder as derde in SA het matriek Johannesburg – 'n Totaal van 73,9% van matriekleerders het die skooljaar in 2012 geslaag, het Angie Motshekga, minister van basiese onderwys, Woensdag gesê.Dié syfer is hoër as die 70,2% van leerders wat matriek in 2011 geslaag het.Die onderwysdrukgroep Equal Education (EE) het egter sy kommer uitgespreek oor die prestasie van leerders, en daarop gewys dat slegs 45,2% van die leerders wat Graad 1 in 2001 begin het, matriek aangedurf het.Altesaam 1 130 659 leerders het in 2001 by openbare skole met Graad 1 begin. Slegs 512 133 van dié leerders het matriek egter bereik, het die organisasie benadruk.Intussen het die burgerregte-organisasie AfriForum sy "ernstige kommer" uitgespreek oor die aantal leerders wat hulle matriekjaar suksesvol voltooi het."Die vraag is wat van die ander leerders geword het en hoe die toekoms lyk wat hulle in die gesig staar," het Alana Bailey, adjunk- uitvoerende hoof van die organisasie, gesê. "Vir jongmense met matriek is dit reeds moeilik om werk te vind – des te meer so vir diegene wat nie eens hulle skoolloopbaan voltooi het nie."AfriForum het gesê hy beskou 'n "gebrek aan moedertaalonderrig in Suid-Afrika" as een van die vernaamste redes vir die groot groep leerders wat tou opgooi voordat hulle hulle skoolloopbaan voltooi.– Volg Nuus24 op Twitter.
Lees meer oor: angie motshekga | matriekuitslae VOLGENDE OP NUUS24X